Po skalda patartina tiesti tvirtą ir ilgaamžę agrotekstilę. Ji patvaresnė ir ilgaamžiškesnė už agroplėvelę, todėl rezultatu galėsite džiaugtis ženkliai ilgiau. Orui ir drėgmei laidi agrotekstilė nesulaikys vandens, o tai reiškia, kad lietaus ar sniego tirpsmo vanduo, patekęs ant skaldos, galės lengvai ir netrukdomas nutekėti. Speciali agrotekstilė, tiesiama po skalda, turi ir dar vieną labai svarbią misiją, t. y., neleisti augti žolėms ir piktžolėms, kurios subjaurotų skalda padengtus alpinariumus, gėlynus ar amžinojo poilsio vietas. Kokybiškos geotekstilės membrana įprastai tarnauja daugiau kaip porą dešimtmečių. Pažymime, kad polietileno danga nėra tinkama naudoti, kaip izoliacinis sluoksnis, įrengiamas po skalda.